Након Октобарске револуције (1917), односи с највишом црквеном власти у Москви су постали затегнути. Од 1924, многе парохије "Руске православне грчко-католичанске цркве у Сјеверној Америци", на чијем челу је стајао митрополит Платон (Рождественски), престале су канонски општити са Московском патријаршијом и формирали су тзв. "„Сјеверноамерички митрополитски округ“" или "„Сјеверноамеричку митрополију“". Дио руских парохија је прешао под управу Руске заграничне цркве, а дио је остао вјеран Московској патријаршији. Дана 19. децембра 1927, на засједању "„Синода епископа америчких дијецеза Руске православне цркве“" била је издана грамата о оснивању нове црквене структуре — "„независне аутономне и аутокефалне“" Америчке цркве на челу са Платоном (Рождественским). Свештена јерархија Московске патријаршије је неколико пута упозоравала митрополита Платона и његове сљедбенике на могуће канонске казне, али то није помогло да се расколничке парохије поврате.